सहारनपुर
सहारनपुर (Saharanpur) भारत के उत्तर प्रदेश राज्य के सहारनपुर ज़िले में स्थित एक नगर है। यह उस ज़िले का मुख्यालय भी है। सहारनपुर शहर राष्ट्रीय राजधानी दिल्ली से करीब 170 किलोमीटर दूर उत्तर पूर्व में स्थित है इसके अलावा यह देहरादून से 61 किलोमीटर दक्षिण में एवं चंडीगढ़ से करीब 130 किलोमीटर दक्षिण पूर्व में स्थित है। प्रदेश की राजधानी लखनऊ से करीब 600 किलोमीटर उत्तर पश्चिम में स्थित यह नगर अपने लकड़ी पर नक्काशी की कला की वजह से काष्ट नगरी के नाम से भी प्रसिद्ध है।